### מדריך למורה

### מסכת ברכות פרק א משנה ה

# הזכרת יציאת מצרים בלילות

**משך ההוראה**: שיעור אחד.

משנה חביבה זו עוסקת במצוות זכירת יציאת מצרים. נלמד מהי מצוות זכירת יציאת מצרים וכיצד מקיימים אותה. נלמד שנחלקו התנאים האם המצווה נוהגת גם ביום וגם בלילה או רק ביום.

בעת לימוד המשנה נלמד עוד קצת על מהות הדרשה, כיצד למדו חכמים הלכות מפזוקים.

נוסח המשנה

## מַזְכִּירִין יְצִיאַת מִצְרַיִם בַּלֵּילוֹת.

## אָמַר רַבִּי אֶלְעָזָר בֶּן עֲזַרְיָה:



## הֲרֵי אֲנִי כְּבֶן שִׁבְעִים שָׁנָה,

## וְלֹא זָכִיתִי שֶׁתֵּאָמֵר יְצִיאַת מִצְרַיִם בַּלֵּילוֹת,

## עַד שֶׁדְּרָשָׁהּ בֶּן זוֹמָא,

## שֶׁנֶּאֱמַר:

## "לְמַעַן תִּזְכֹּר אֶת יוֹם צֵאתְךָ מֵאֶרֶץ מִצְרַיִם כֹּל יְמֵי חַיֶּיךָ" (דברים טז, ג).

## "יְמֵי חַיֶּיךָ" – הַיָּמִים,

## "כֹּל יְמֵי חַיֶּיךָ" – הַלֵּילוֹת.

## וַחֲכָמִים אוֹמְרִים:

## "יְמֵי חַיֶּיךָ" – הָעוֹלָם הַזֶּה,

## "כֹּל יְמֵי חַיֶּיךָ" – לְהָבִיא לִימוֹת הַמָּשִׁיחַ.

מבנה:

1. זיהוי התנאים שנזכרו במשנה.

(לא ברור שהפשט הוא שיש במשנה מחלוקת במובנה הרגיל, ולכן לא העמדנו את הדברים כמחלוקת קלאסית. גם אם נפרש שיש מחלוקת בין חכמים לבן זומא, ההבנה של השלכות המחלוקת למעשה קשה, שכן יש לצעוד שלב הבנה נוסף מעבר לדרשות - ולהסביר שלפי חכמים כיוון שהמילים כל ימי חייך נדרשות לדהביא לימות המשיח, ממילא אין מקור לחיוב הזכרת יציאת מצרים בלילות, וכו' – נראה לנו שרמת הבנה זו היא מורכבת מדי עבור תלמידינו.)

1. איזה אירוע מרכזי בתולדות עם ישראל נזכר שלוש פעמים במשנה?
2. זיהוי הפסוק שמובא במשנה ומקורו.

תוכן

1. נגדיר את מצוות זכירת יציאת מצרים על פי מושג התוכן.
2. נעסוק בקצרה בדמותו של רבי אלעזר בן עזריה. מדוע אמר 'הרי אני **כ**בן שבעים שנה' ולא 'בן שבעים שנה'? נביא את הסיפור המפורסם על כך שלמעשה היה בן 18 וצמחו לו שערות שיבה בלילה שבו התמנה לתפקידו.
3. נמשיך בכך ש'לא זכיתי' = לא שכנעתי את חבריי, לא הצלחתי לשכנע את החכמים שצריך להזכיר את יציאת מצרים גם בלילות, כיוון שלא היה לי מקור (מדרש) משכנע, עד שבא בן זומא ודרש דרשה ששכנעה את החכמים.
4. נסביר על פי מושג התוכן מהי דרשה וכיצד היא עובדת. מדוע לומר פתאום שהמילה כל מלמדת משהו? תשובה – גם אם המילה לא הייתה היינו מבינים את הפסוק, מכאן שהיא באה להוסיף, לחדש, לנו דבר נוסף. מהו הדבר? יש בכך דעות שונות.
5. נלמד כעת את הדרשות, נסביר שדרך הלימוד היא בשני שלבים: אם היה כתוב רק **ימי חייך** הייתי חושב ש.. המילה **כל** באה להוסיף לי ש...

עיינו בתרשים:

"לְמַעַן תִּזְכֹּר אֶת יוֹם צֵאתְךָ מֵאֶרֶץ מִצְרַיִם

**כֹּל** יְמֵי חַיֶּיךָ"

הַלֵּילוֹת

הָעוֹלָם הַזֶּה

חכמים

עד שהמשיח יבוא

הַיָּמִים

ימשיכו להזכיר את יציאת מצרים גם אחרי שהמשיח יבוא

לְהָבִיא לִימוֹת הַמָּשִׁיחַ

בן זומא

"יְמֵי חַיֶּיךָ"

"**כֹּל** יְמֵי חַיֶּיךָ"

1. לדעת **בן זומא**:
2. אם היה כתוב בפסוק רק **ימי חייך** היינו חושבים שצריך להזכיר את יציאת מצרים
3. רק ביום.
4. רק בלילה.
5. המילה **כל** באה ללמד שצריך להזכיר את יציאת מצרים גם \_\_\_ וגם \_\_\_\_.
6. השלימו את ההסבר לדברי חכמים (הָעזרו בתרמילון):

אם היה כתוב בפסוק רק **\_\_\_\_\_\_** היינו חושבים שצריך להזכיר את \_\_\_\_\_\_\_\_ רק עד ביאת המשיח.

המילה **\_\_** מוסיפה שגם אחרי ש\_\_\_\_\_ יבוא ימשיכו \_\_\_\_\_ את יציאת מצרים.

תרמילון: ימי חייך, כל, חכמים, משיח, יציאת מצרים, להזכיר.

מיומנות

במשנה זו כמה מיומנויות חשובות:

משמעות

הישגים בהוראת המשנה:

מושגי תוכן

**מזכירין יציאת מצרים - מצוַת זכירת יציאת מצרים**

בספר דברים נאמר:

"לְמַעַן תִּזְכֹּר אֶת יוֹם צֵאתְךָ מֵאֶרֶץ מִצְרַיִם **כֹּל יְמֵי חַיֶּיךָ**" (דברים טז, ג)

קיום מצוַת זכירת יציאת מצרים נעשה על ידי אמירת פסוקים שיציאת מצרים מוזכרת בהם. חכמים קבעו לומר במסגרת קריאת שמע את פסוקי פרשת ציצית, מפני שהיא מסתיימת במילים:

"אֲנִי ה' אֱ-לֹהֵיכֶם אֲשֶׁר הוֹצֵאתִי אֶתְכֶם מֵאֶרֶץ מִצְרַיִם לִהְיוֹת לָכֶם לֵא-לֹהִים, אֲנִי ה' אֱ-לֹהֵיכֶם" (במדבר טו, מא)

**מדרש - דרשה**

בתחילת השנה למדנו שכאשר תנא לומד הלכה או רעיון מִפָּסוק, הדבר נקרא **מדרש** או **דרשה**.

בתורה הקדושה אין מילים מיותרות. כאשר אנו קוראים פסוק ונראה שהיינו יכולים להבין אותו גם אם הייתה חסרה בו מילה מסוימת, זהו סימן שעלינו לחפש מה מלמדת אותנו מילה זו. איזה פרט לא היינו יודעים אם המילה לא הייתה מופיעה.